Pretoria-PEN dalk hernoem na PEN Afrikaans, maar twis tussen Dan Roodt en Fanie Olivier woed voort | Books LIVE LIVE Sites
Little White Bakkie - eBooks from Africa! Pretoria-PEN dalk hernoem na PEN Afrikaans, maar twis tussen Dan Roodt en Fanie Olivier woed voort
by Carolyn on Aug 6th, 2012 Tweet
Die digter Fanie Olivier en die skrywer EKM Dido sal volgende maand die 2012-wêreldkongres van PEN Internasionaal in Suid-Korea bywoon waar die voorstel ter tafel gelê sal word om Pretoria-PEN se naam na PEN Afrikaans te verander. Die omstrede skrywer Dan Roodt, bekend vir sy regse uitsprake, wil egter ‘n stokkie voor dié plan steek. Volgens Roodt is hy, en nie Olivier nie, die regmatige voorsitter van Pretoria-PEN. Hierdie twis tussen Roodt en Olivier kom al ‘n geruime tyd aan. Books LIVE het verlede jaar berig dat Roodt beweer hy is deur ‘n handjievol ondersteuners herkies tot voorsitter van Pretoria-PEN, terwyl Olivier, John Miles en Pieter Haasbroek nie hierdie herkiesing erken nie aangesien die organisasie se bedrywighede volgens hulle in 2005 doodgeloop het. Olivier, Miles en Haasbroek het in November verlede jaar voortgegaan om die oorspronklike lede van die organisasie se toestemming te kry om dit te herkonstitueer. Sedertdien beywer Olivier hom vir die naamsverandering van Pretoria-PEN en die organisasie se herposisionering rondom Afrikaans.
In die volgende video verduidelik Olivier die geskiedenis van die organisasie en die twis in groter besonderhede. Kyk die video vir agtergrond: Laai dit nie? Kyk op YouTube
Nou is ‘n persverklaring uitgereik waarin aangekondig word dat Olivier en Dido by PEN Internasionaal goedkeuring gekry het om ‘n naamsverandering by die 2012-wêreldkongres aan te vra. Die ideaal van ‘n Afrikaanse PEN-sentrum word eersdaags bewaarheid wanneer ‘n voorstel hieroor in Korea ter tafel gelê word.
Volledige persverklaring: LitNet
Marlene Malan berig egter dat Roodt dreig om ‘n interdik teen Olivier te kry. Volgens Roodt is Olivier in Maart weens wangedrag uit Pretoria-PEN geskors: Erge onmin en tweespalt dreig in Afrikaanse skrywersgeledere oor wie die reg het om ’n tak van die internasionale skrywersvereniging PEN in Suid-Afrika te stig.
Die stryery, wat gepaardgaan met ’n openbare moddergooiery en dreigemente van hofinterdikte, smeul geruime tyd onder die oppervlak sedert die skrywer Dan Roodt in 2005 ’n Afrikaanse tak van PEN onder die naam Pretoria-PEN by die internasionale moederliggaam geaffilieer het. Talle Afrikaanse skrywers is egter ongemaklik met die leidende rol wat Roodt (as voorsitter) en sy vrou, Karin (as sekretaresse), in die organisasie speel. Volledige artikel: Rapport
Neels Jackson berig dat die Afrikaanse Skrywersunie samesmelting met Pretoria-PEN oorweeg, maar dat laasgenoemde organisasie se probleme eers opgelos moet word. Kerneels Breytenbach, bestuurslid van die ASU, sê hulle stel nie belang in samewerking met Pretoria-PEN onder Roodt se leiding nie.
’n Skrywerstwis wat dreig om in die hof te draai, woed om Pretoria Pen, die skrywersvereniging waarvan Dan Roodt die voorsitter was of is.
“Was” volgens die digter Fanie Olivier. Hy sê Pretoria Pen het doodgeloop onder Roodt se voorsitterskap. Daarom het hy en die skrywers Pieter Haasbroek en John Miles verlede jaar begin met ’n proses om dit te laat herleef.
Volledige artikel: Boeke24
Moltrein deur Dan Roodt
Apostroof deur Fanie Olivier
Voetstoots deur John Miles
Die ander vennoot deur Pieter J Haasbroek
Piekniek by Hangklip deur Kerneels Breytenbach
E-boek opsies – Laai dit nou af! E-boek: Emma en Nella deur EKM Dido
Tipe e-boek: ePub
Foto’s te danke aan Beeld en Instytut Filologii Angielskiej
Cats: Afrikaans, News, South Africa
Tags: Afrikaans, Afrikaanse Skrywersunie, Agtergrond, Apostroof, Books LIVE, Business, Crime, Dan Roodt, Die ander vennoot, Die Buiteveld, Ekm Dido, Emma En Nella, English, Fanie Olivier, Fiction, Fiksie, Herkonstitueer, Hernoem, Human & Rousseau, Interdik, John Miles, Kerneels Breytenbach, Litnet, Marlene Malan, Moltrein, Naamsverandering, Neels Jackson, News, PEN, PEN Afrikaans, PEN Internasionaal, Pen International, Persverklaring, Piekniek by Hangklip, Pieter J Haasbroek, Poetry, Pretoria-PEN, Rapport, Sake, Skorsing, South Africa, Suid-Korea, Twis, Umuzi, Video, Voetstoots, Voorsitter, Wereldkongres
« Rob Gaylard Reviews Under Our Skin by Donald McRae Aly Verbaan Reviews Below Luck Level by Barbara Erasmus » Please register or log in to comment